Afrikaanse musiek het 'n uitsonderlike aanhang tuis en oorsee. Waar jy jouself ookal bevind, Afrikaanse musiek steur hom nie aan afstand, demografie en ouderdom nie. Of 'n mens nou die taal waarin gesing word, verstaan of nie, op 'n manier resoneer die klank en ritme van Afrikaans met almal wat daarna luister. Afrikaanse musiek is tans die mees geluisterde en mees gekoopte musiekgenre in Suid-Afrika.
Laat weet ons wat roer jou hartsnare, laat jou voete jeuk en wat laat jou huis toe verlang. Klik hier... en kom gesels saam!
Gesels saam ...
Kan jy raai watter lirieke word hier uitgebeeld? Toets jou liedjiekennis met hierdie lekker Triviaspeletjie.
Klik op die prentjie vir die antwoord.
25. Het jy die antwoord gekry?
Indien nie, kyk hier na die video.
26. Het jy die antwoord gekry?
27. Het jy die antwoord gekry?
Indien nie, kyk hier na die video (agter die skerms).
28. Het jy die antwoord gekry?
Vorige Liedjietrivias ...
Hilde se hartsklanke
Episode 13 - Paarl
En as sy terugkyk na dié bedrywige ervaring? - "Ek sal dit alles weer doen!"
Vorige episodes ...
Het jy 'n gunstelingkunstenaar wat jy graag van nader wil leer ken? Gesels saam en laat weet ons!
Hier vind jy nuus oor nuwe vystellings, wat gebeur op die musiekfront en wie tree waar op. Gesels saam en help hou ons oppibôl!
Titel Agtergrond Skakel
Van Pletzen is trots om die musiekvideo van hul tweede enkelsnit aan te bied: GOUD Die nuwe Afrikaanse satiriese duo, VAN PLETZEN, het in Junie 2017 nuwe lewe in die musieklandskap geblaas met die vrystelling van hul lekker musiekvideo, Eiland Styl. http://pietercloete.com
Hy was maar 'n "kleindorpdromer" van die Oos-Kaap – een met gróót drome nes dié liedjie vertel – maar toe het Elandré Schwartz oornag 'n internetsensasie geword danksy sý weergawe van die Bruce Springsteen-liedjie "Tougher than the rest".
Maroela Media Afrikaanse Top 20: 28 Augustus 2017 Die week se Maroela Media Afrikaanse Top 20. http://maroelamedia.co.za/
Francois van Rensburg bederf met 'n splinternuwe lied! Bid Dat God Jou Spaar is Francois van Rensburg se nuutste enkelsnit. Die idee vir die liedjie het ontstaan toe hy en een van sy vriende, Brenden Draper, 'n paar jaar gelede in 'n woonstel saam "gejam" het. Terwyl Brenden besig was om op die kitaar te tokkel het Francois spontaan die lirieke begin sing en so is die melodie ook gebore. http://pietercloete.com
Hulde aan orrelis en musikoloog Jacobus Kloppers Jacobus Kloppers, 'n orrelis en musikoloog wat in die 1970's 'n musiekdosent aan die Universiteit van die Vrystaat (UV) was, is tot 5 September 'n resident aan die Odeion Skool vir Musiek (OSM) in Bloemfontein. http://netwerk24.com
Kyk: Joshua na die Reën se nuutste musiekvideo Die musiekvideo van die tweede enkelsnit op Joshua na die Reën se album Laat die wind my neem is onlangs uitgereik. http://netwerk24.com
Mense stroom meer as ooit na 2017 se Klein Karoo Klassique Die Klein Karoo Klassique is vanjaar deur die grootste getal besoekers nog bygewoon – ondanks die huidige ongeunstige ekonomiese klimaat.
Die musiek waarna jy luister gee baie weg oor wie jy is en waar jy jouself op jou lewenspad bevind. Ons wil weet waarna jy luister en waarom. Vertel ons kortliks iets van jouself, deel jou ses gunstelingliedjies en waarom dit vir jou spesiaal is! Wie weet, jy wen dalk 'n lekker CD-geskenkpak met komplimente van Select. Stuur jou lys en 'n foto van jouself na: info@pietercloete.com. Vir so 'n bietjie inspirasie …
Lundi Khoisan se lekker liedjielys. 30 Top liedjies van 2016! Elsa Esterhuizen se lekker liedjiekeuse.
Hier kan jy lees oor die jongste nuusmakers in die Afrikaanse musiekbedryf: Hul jongste albums, bydraes en toekennings.
Kunstenaars soos Yolande Visser van "Die Antwoord", Karen Zoid en Jack Parow is vandag wêreldberoemd. Kunstenaars soos die kletsrymer Hemelbesem en hip-hop-kunstenaars soos Snotkop, verskaf 'n ruim keuse aan 'n dikwels diverse gehoor. Daar is ook ruimte vir die nismarkte van Amanda Strydom wat ongekende gewildheid ervaar in Nederland en Coenie de Villiers se jazz wat jou Karoobossies laat ruik. Die wye landskap van Afrikaanse musiek word ingekleur deur omstrede kunstenaars soos Steve Hofmeyr en Bok van Blerk, en selfs onder-die-belt lirieke soos gesing deur Robbie Wessels, ontlok deurentyd debat. Die mark vir die meer sentimentele en oppervlakkige is 'n reuse industrie en loop deur onder kritiek, maar die konserte bly vol en die verkope spreek vansel.
Die Afrikaanse musiekskatkis maak dit moeilik om 'n lys met slegs 100 belangrike liedjies wat die grootste impak gehad het, saam te stel. Baie dankie aan almal wat hier gestem het vir hul gunstelingliedjie. Ons besef smaak verskil, maar kenners stem saam: hierdie 100 liedjies is waardige, tydlose en immer-relevante verteenwoordigers van die Afrikaanse musiek die afgelope honderd jaar. Pieter Cloete het ons uitskieterlys van 100+ liedjies wat oor die afgelope eeu 'n indruk gelaat het, saamgestel. Klik hier, kies 'n datum en luister na die liedjie.
Liedjie.com bied die eerste Afrikaanse musiek-stroomdiens, gebore uit 'n sameloop van liefde vir musiek en tegnologie. Die Liedjie-toep maak dit moontlik om enige tyd en enige plek na jou gunstelingmusiek te luister deur van jou slimfoon gebruik te maak.
Laai die toep hier af.
Van die mond tot die oor …
Beleef jou wêreld in Afrikaans-veldtog - KykNET
In 2015 stel KykNET die Beleef jou Afrikaans-veldtog bekend met 'n musiekvideo waarin Suid-Afrika se top-musiekkunstenaars deelneem.
Media speel veral 'n belangrike rol in die Afrikaanse musiekindustrie. Almal onthou nog toe MK89 in 2005 sy debuut op DStv gemaak het. Dit het vir baie kunstenaars die geleentheid gebied om hul musiek deur middel van musiekvideo's aan die massas te bring. Vir kykers het dit 'n platform geskep om deel te wees van hierdie kultuur. En, dit was nie net die Zoid-generasie wat die kanaal as medium gebruik het om "koel" te wees nie. Die tieners en jongmense van die vroeë sestigs, sewentigs en tagtigs was ook deel van hul eie "kultus" - Springbok Radio Charts, The David Gresham Show, ens. Vandag vind trefferlyste en Top 20-programme steeds aanklank by die Afrikaanse en Engelse gehoor.
Maroela Media Afrikaanse Top 20 http://maroelamedia.co.za
Groot FM Groot 20
Skryf jy graag oor musiek en wil jy dit met ons deel. Kom gesels saam oor musiek en deel jou blogs.
Afrikaans se spore lê diep
Afrikaanse musiek weerspieël die diversiteit van Afrikaans. Van Afrikaanse popmusiek om die braaivleisvuur, 'n langarmtreffer op 'n Saterdagaandsokkie tot die stofproe op 'n koue, Noord-Kaapse winteraand wanneer 'n rieldanser ritmies op die maat van 'n kitaar laat waai. Daar is 'n styl en genre vir elke gemoed en smaak. In 'n ou houtskuur in Limpopo dans jonk en oud op die konsertinaklanke van boeremusiek en op die Kaapse vlaktes dig kletsrymers hul storie ritmies deur 'n ou boomboks. Jy gaan dalk nie van al die Afrikaanse musiekgenres hou nie, maar 'n meer uiteenlopende musiekkultuur gaan jy waarlik nêrens anders as hier op eie bodem vind nie.
Die klankbaan van jou hart
Musiek in flieks speel dikwels die hoofrol en soos menige akteurs vastrapplek vind op die wêreldverhoog na 'n lokettreffer, baan flieks ook die weg vir liedjies wat vasstrapplek kry in jou hart. Dink aan Gé Korsten, Mimi Coertse, Al Debbo en ander. Vandag, is dit ook so. Flieks soos Liefling was deels verantwoordelik dat die klankbaan en liedjies van ouds weer nuwe lewe gekry het. Gé Korsten se treffer, Liefling, is nuutgemaak en Nostalgie van Laurika Rauch was weer op die treffersparade. 'n Film soos Jans Rautenbach se Abraham, het weer die geleentheid gebied om 'n genre en styl tipies van die riel aan die massas bekend te stel en die klankbaan, saamgestel deur Riku Lätti, het erkenning ontvang, maar het ook die lig laat skyn op musiek wat nie oraloor bekend was nie.
Die pad van oortuiging
1989 - Johannes Kerkorrel sing Sit dit af. As teenvoeter het die musiek-en-liriek-beweging aan die einde van die sewentigs en die begin van die tagtigs 'n groot bydrae gelewer om Afrikaanse musiek te bevry. Hulle het musiek in Afrikaans geskep met lirieke wat 'n stem gegee het aan 'n gees van verandering en protes. Hieruit het "alternatiewe" kunstenaars, soos Koos Kombuis, Johannes Kerkorrel en Bernoldus Niemand die weg gebaan vir 'n nuwe stroom in Afrikaanse musiek.
Afrikaans is plesierig In 2001, reik Karen Zoid haar enkelsnit, Afrikaners is Plesierig, uit.
Haar populariteit en die impak van hierdie trefferliedjie lei daartoe dat die term, die "Zoid-generasie" geskep is. In 'n onderhoud met Kapp & Beukes (2008) gee Karen Zoid te kenne dat sy nie dink daar is werklik so iets soos 'n Zoid-generasie nie, maar sê dan die volgende met betrekking tot identiteit in Suid-Afrika ná apartheid: "Toe die politieke veranderinge gebeur, moes ons actually ons identiteit gaan soek, want voor dit was mense se identiteit vir hulle gegee." Hierdie uitlating van Zoid wys op die dryfkrag agter die snelle ontwikkeling van Afrikaanse rock teen die millenniumwending as ruimte waar identiteitsvorming kon geskied. Die begrip Zoid-generasie is gebruik om na Zoid en haar aanhangers te verwys. In die woorde van Koos Kombuis in 'n Huisgenoot-onderhoud oor die "nuwe" generasie: "Karen Zoid het nog nie haar hoogtepunt bereik nie. Sy transformeer en eksperimenteer nog gedurig." (Roggebrand 2004.) Koos was nie verkeerd nie. Karen se populêre televisiereeks op kykNET, Republiek van Zoid Afrika, is ongetwyfeld 'n groot sukses, soveel so, dat seisoen vier in Julie 2016 op kykNET te sien gaan wees. Sy was ook die eerste Afrikaanse kunstenaar wat rekords laat spat het vir die mees afgelaaide liedjies op iTunes.
Afrikaans sing nou saam
Dis niks ongewoon vir musikante om iemand se ou treffer af te stof en dit met 'n klein kinkel hier en 'n groot ritme daar as nuwe weergawe op te dis nie (Chutney de Ridder, Netwerk24, 2 April 2015).
Maar om dit te herverwerk vir 'n genre waarby dit op die oog af glad nie sou pas nie en boonop nuwe lirieke by die bestaande deuntjie by te werk, is iets wat nie aldag gebeur nie. En dit boonop in Afrikaans!
En dit is juis wat gebeur het toe Coenie de Villiers legendes in die musiekbedryf met kletsrymers bymekaar gebring het om ou gunstelinge te omskep in iets vars. Kyk hier na die musiekvideo van Rina Hugo en YOMA met Al lê die berge nog so blou.